Anneau de Vitesse (Grenoble)

Anneau de Vitesse i Grenoble, Frankrike er en kunstisbane for hurtigløp på skøyter, 220 moh. Banen ble bygd for de olympiske vinterleker i 1968. Arenaen ligger i Paul Mistral Park.

Under de olympiske lekene i 1968 vant Fred Anton Maier 5000 m på tiden 7.22.4, som da var ny verdensrekord. 

Foruten OL-konkurransene i 1968, har følgende mesterskap blitt avholdt på denne banen:
 Allround-VM for kvinner, 1969: Her satte nederlandske Ans Schut verdensrekord med 4.52,0 på 3000 m. Sammen med Maiers 5000 m-rekord, er dette de eneste senior-verdensrekordene som er satt på banen.
 Allround-EM for menn, 1973
 Sprint-VM for kvinner og menn, 1981: Her vant Frode Rønning, og ble med det den andre, og foreløpig siste, nordmann som har vunnet et sprint-VM sammenlagt.

På grunn av et defekt kjøleanlegg har ikke banen vært i drift siden 1990.

 Referanser 

 Eksterne lenker 
 Offisiell rapport for vinter-OL 1968



Kategori:Skøytearenaer
Kategori:Idrettsanlegg i Frankrike
Kategori:Hurtigløp på skøyter i Frankrike
Kategori:Sport i Grenoble
Kategori:Vinter-OL 1968
Kategori:Artikler i skøytesportprosjektet
Kategori:Byggverk i Auvergne-Rhône-Alpes
Kategori:OL-arenaer